Su-27

Sukhoi Su-27 (ဟဲ့ꩻ) Su-27 (ရသျား: Сухой Су-27)၊ NATO ကဟဲ့ꩻဒါႏအမဉ်ꩻ- Flanker) ယိုနဝ်ꩻ သိုဗီယက်သီး ကဖောႏလွဉ်ဒါႏ အင်ဂျင်နီဗာႏပါ၊ တလီꩻခြောင်ꩻအမွိုင် (Supersonic) တွမ်ႏ အလဲင်ꩻအစွန်ꩻထို (Supermaneuverable) တွိုက်ခꩻရေꩻသင်ဖော်ꩻကျောင်ႏတဆွိုင်ꩻဒျာႏသွူ။ ဝွေꩻယိုနဝ်ꩻ Sukhoi ဒီဇိုင်းအစွိုꩻ တဲႏဆို့ꩻမာꩻခါꩻဒျာႏသွူ။ ဝွေꩻယိုနဝ်ꩻ ဖေႏကခေးပြဲင်ႏနွောင်ꩻ အမေႏရိကန်ႏသီး စတုတ္ထမျိုꩻဆက် (Fourth-generation) တိုက်လေယာဉ်တန်ဖုံႏ ကထွာဒါႏ Grumman F-14 Tomcat တွမ်ႏ McDonnell Douglas F-15 Eagle ဖုံႏအတာႏ အဝ်ႏရေႏမိုးခါꩻနုဲင်းနဝ်ꩻသွူ။ ဝွေꩻအစွန်ꩻထီဖုံႏနဝ်ꩻ ကွင်ꩻနွောင်ꩻဒါႏအဗော့ꩻအညာꩻ အဝ်ႏ ၃,၅၃၀ ကီလိုမီတာ (ထီမဲင်ႏ ၁,၉၁၀ မဲင်ႏ) နဝ်ꩻသွူ။ အငဝ်းထိုဒါႏ စူခွုမ် တန်ဖုံႏယို ဒင်ႏတွဲꩻပယ်နွောင်ꩻ ထွူတကာႏတဝ်း အရန်းထို တလီꩻခြောင်ꩻအီလက်ထရော (အဆင့်မြင့် လေကြောင်းအီလက်ထရောနစ် / Avionics) စနစ်တဲ့ အဝ်ႏပါနဝ်ꩻသွူ။ ဖေႏကလꩻပါ အလဲင်ꩻအစွန်ꩻ (Maneuverability) အထိုသွတ်ꩻတာႏတဲ့ အဝ်ႏရေꩻခါꩻနဝ်ꩻသွူ။ ကထေမာꩻဒါႏ Su-27 ယို အပွိုင်ပုင်ႏဒီသုဲင်းနဝ်ꩻ ယံကအိုပ်နွောင်ꩻ တလီꩻခြောင်ꩻဟံႏနယ်ႏ အစွန်ꩻထိုသွတ်ꩻ (Air superiority) တာႏဝွန်ႏအတာႏ ဒျာႏသွူ။ ဆုဲင်ꩻကထန်ႏလွဉ်ထဲင်းဒါႏ ခွိုꩻသွုပ်အစွိုးအမျိုꩻ(Variants) ဖုံႏနဝ်ꩻ တလီꩻခြောင်ꩻဆဲင်ႏရာꩻ စဲ့ꩻပွယ်ꩻ မာꩻနွောင်ꩻမုꩻအစွန်ꩻ အဝ်ႏလို့ဒျာႏသွူ။ အစွန်ꩻဖေႏကယမ်ထဲင်းတာႏ Su-27 ယိုခြောင်ꩻနဝ်ꩻ ထေလွေꩻပါသမ်း Mikoyan MiG-29 တွမ်ႏအာႏရဲင်ꩻယံကဗွေစွုမ်ႏအီ (Complement) အတာႏ အဝ်ႏထေမာꩻခါꩻဒျာႏ နုဲင်းနဝ်ꩻသွူ။ အာႏကွိုꩻ